kardosdrur/scandi-wiki huggingface dataset:
Dorthebjerg Mølle

Dorthebjerg Mølle er en hollandsk vindmølle med manuel krøjning, opført omkring 1879. Møllen blev opført som kornmølle for den nærliggende herregård Erholm, ca. 1 km nord for Aarup. Den består af en ottekantet overbygning med spåntækning på et grundmuret fundament. Møllen er restaureret i 1990, hvor tækningen er omlagt. Det er kun det ydre af møllen der er bevaret. Mølleværket er fjernet, og erstattet med borde og bænke.

Eksterne henvisninger 

 Møllearkivet om Dorthebjerg mølle 

Hollandske vindmøller i Danmark
Bygninger, konstruktioner og anlæg i Assens Kommune
Niassa-kompagniet

Niassa-kompagniet (portugisisk: Companhia do Niassa) var et kongeligt selskab i den portugisiske koloni Mozambique, som havde rettigheder til området som i dag inkluderer provinserne Cabo Delgado og Niassa.

Sent i det 19. århundrede var Portugals dominans over Mozambique truet af Storbritannien og Tyskland, som planlagde at dele Mozambique mellem sig. Portugal manglede kapitalen for at kolonisere Mozambique skikkeligt, derfor lejede de landet og dets folk ud til andre. Inden 1891 var en tredjedel af landet lejet ud til tre britiske selskaber, Mozambique-kompagniet, Zambezi-kompagniet og Niassa-kompagniet. Niassa-kompagniets territorium dækkede det nordlige Mozambique, nord for floden Lurio.

Niassa-kompagniet magt var baseret på chibalo-systemet, tvangsarbejde, som tvang mozambiquerne til at arbejde på plantager, plukke bomuld og på projekter. I tillæg var mozambiquerne tvunget til at betale hytteskat for at blive med gæld. Chibalo-systemet gjorde, at Niassa-kompagniet kunne etablere plantage og tvinge bønderne til at arbejde for sig og hindre dem i at dyrke egne avlinger, som de kunne sælge.

Niassa-kompagniet grundlagde i 1904 byen Porto Amélia, som i dag hedder Pemba. Porte Amélia blev Niassa-kompagniets hovedkvarter.

27. oktober 1929 gav Niassa-kompagniet sit territorium tilbage til den portugisiske styremagt.

Mozambiques historie
Dahme (Brandenburg)

Dahme (eller Dahme/Mark) er en by i LandkreisTeltow-Fläming i den tyske delstat Brandenburg. Den ligger ved floden Dahme, 30 km sydøst for Luckenwalde, og 38 km vest for Lübbenau.
Lotus-familien

Lotus-familien (Nelumbonaceae) er en monotypisk familie med kun én slægt, den nedenstående. Der har været en del diskussion om, hvor i planteriget man skulle anbringe denne families ene slægt, men ifølge AGP II fra 2003 skal slægten have sin egen familie, som hører hjemme i Protea-ordenen.

Bladene af Lotus kan let genkendes på, at de er skjoldformede og helt runde. Modsat er bladene hos Åkande og Nøkkerose forsynet med en slids fra bladranden og helt ind til stilken. Lotus har desuden en meget karakteristisk frøstand (se billedet).

 Lotus (Nelumbo)
Mahalangur Himal

Mahalangur Himal (, Mahālaṅgūra himāla) er en bjergkæde som er en del af Himalaya og ligger på grænsen mellem Nepal og Tibet.
Den kan kaldes for den højeste bjergkæde i verden. Mahalangur Himal strækker sig 80 kilometer i retning af østsydøst og har en bredde på 65 kilometer i retning nord nord øst. Bjergkæden omfatter 5200 kvadratkilometer.

Beskrivelse 
Bjergkæden strækker sig fra Nangpa La i øst mellem Rolwaling Himal og Cho Oyu til floden Arun. Bjergkæden omfatter Mount Everest, Lhotse, Makalu og Cho Oyu - fire af verdens seks højeste bjerge. På den tibetanske side afvandes den via Rongbuk gletsjeren og Kangshung gletsjeren og på nepalesiske side af blandt andet Barun-floden, Ngojumba gletsjeren og Khumbu gletsjeren. Alla disse er bifloder til Kosifloden via floden Arun i nord og øst eller floden Dudh Kosi i syd.

På den geologiske tidsskala dateres Himalaya, og dermed også Mahalangur Himal, 40-50 millioner år tilbage.

Bjergkædens dele 
Mahalangur Himal deles ind i tre dele eller sektioner:
 Makālu () tættest på Arun-floden og langs grænsen mellem Nepal og Tibet. Bjerge Makalu 8463 m, Chomo Lonzo 7790 m, Kangchungtse eller Makalu II 7678 m og Peak 7199 regnes til denne sektion.
 Barun (, Baruṇa) i Nepal, syd for Makālu sektionen. Bjerge Chamlang 7319 m og Chamlang East 7235 m, Peak 7316, Baruntse 7129 m, Ama Dablam 6812 m og 17 andre bjerg på over 6000 meter regnes til denne sektion.
 Khumbu () langs den internationale grænse vest for Makālu sektionen. Denne sektion omfatter Everest-massivet: Mount Everest 8848 m, Lhotse 8516 m, Nuptse 7855 m og Changtse 7580 m. Vest for Mount Everest ligger Pumori 7161 m og Cho Oyu 8201 m og yderligere cirka 20 toppe på over 7000 meter og 36 topper på over 6000 meter.

Khumbu-regionen i Solukhumbu-distriktet af Nepal er den mest omtalte del af de befolket områder i Mahalangur Himal fordi sporet til Mount Everest, den sydlige rute, der fører gennem dette område.

Referencer

Noter 

Nepals geografi
Bjerge i Nepal
Bjerge i Tibet
Himalaya
Styrkebeskyttelse

Styrkebeskyttelse (engelsk: Force Protection, forkortet FP) er et udtryk som oprindeligt kommer fra USAs forsvar, men bliver brugt af mange nationer og organisationer verden over. I Danmark benyttes tidligere begrebet "Bevogtning og nærforsvar", (BON).

Styrkebeskyttelse omfatter beskyttelse af personel, materiel, bygninger og kritisk information mod fjendtlige trusler. 

Styrkebeskyttelse omfatter alle tiltag, direkte eller indirekte, til sikringen af en styrkes kampevne. Styrkebeskyttelse inkluderer ikke tiltag for at bekæmpe en fjende, beskyttelse mod uheld eller sygdom.

Forsvaret og Hjemmeværnet har udført mange styrkebeskyttelsesopgaver både i Danmark og i udlandet.

Eksterne henvisninger 
 Global Security: FM 4-02.4, Appendix E - Force Protection
 Canadian Forces Journal: Force Protection
 Hjemmeværnet: Maritime Force Protection 
 Hjemmeværnet: 2011-2013: Bevogtningsdelinger i Kosovo 
 Hjemmeværnet: Fra Søværnet til Marinehjemmeværnet 

Militære udtryk
Undergravende virksomhed

Undergravende virksomhed (en: subversion) er en handling der er underminerende for loyalitet, moral og/eller disciplin.

Alle bevidste handlinger der søger at undergrave eksempelvis et lands regering eller et lands forsvar og som ikke falder inden for katagorierne forræderi, sedition, terrorisme, spionage eller sabotage benævnes subversion.

Sikkerhed

ja:破壊
Anton af Bourbon

Anton af Bourbon (1518-1562) var en fransk fyrste. Han var søn af hertug Karl af Vendôme. Ved sit ægteskab med kong Henrik 2. af Navarras datter Jeanne d'Albret arvede han ved svigerfaderens død tronen, men hans hustru var reelt den regerende. Sammen med broderen Ludvig af Condé ledede han huguenotterne, men gik siden over til katolikkerne. Han faldt ved belejringen af Rouen. Han var fader til kong Henrik 4. af Frankrig og Navarra.

Huset Bourbon
Personer fra Frankrig
Hertuger fra Frankrig
Hindsholm

Hindsholm er en halvø, der udgør det nordøstligste Fyn. Halvøens nordligste punkt er Fyns Hoved. Hindsholm er 91 km² stor, lidt mindre end Samsø, og er omgivet af følgende farvande: Odense Fjord, Kattegat, Storebælt, Romsø Sund og Kerteminde Bugt. Hindsholm er en del af Kerteminde Kommune, som igen er en del af Region Syddanmark. Hindsholm er endvidere en del af Bjerge Herred, hvilket i dag dog kun har historisk betydning. Få kilometer syd for Hindsholm ligger byen Kerteminde. Hindsholm bliver af lokale kaldet "Holmen".

Geologisk

Landskabet på Hindsholm er præget af istiderne og fremstår nu meget varieret med hævet stenalderhav med øer, fjorde og bugter med klinter, strandvolde og marint forland, dødishuller, hævet stenalderhav, drumlins- og kamebakker. Det specielle landskab på Fyns Hoved er en stor turistatraktion.

Landsbyer m.m. 
Lokaliteter på Hindsholm listet efter nordlighed
 Korshavn
 Nordskov
 Snave
 Martofte
 Stubberup
 Hersnap
 Dalby
 Midskov
 Mesinge
 Salby
 Viby
 Måle
 Stavre
 Tårup

Eksterne henvisninger 

Halvøer i Danmark
Kerteminde Kommunes geografi
Storebælt
Odense Fjord
Mente

En mente er et udtryk for, at en eller flere tiere ved addition  eller multiplikation i decimaltalsystemet  skal overføres fra den højre række (enernes) til den anden række fra højre (tiernes), og videre at en eller flere hundreder skal overføres fra tiernes række til hundredernes og så videre hundredenes række til tusindernes række ....

Tilsvarende gælder for andre positionelle talnotationssystemer, således f.eks. 2'ere i det binære system. 

Det latinske ord mens betyder hukommelse, og det oprindelige udtryk i ablativ (styret af præpositionen in) er: in mente (i hukommelsen), dvs. huskes til videre forarbejdning.

Aritmetik
Databehandling
Menuet

Menuet kan henvise til flere forskellige begreber.

Menuet (dans) – en ældre fransk pardans i 3/4
Menuet (musik) – musikgenre der bruges til spil ved dans af menuet – musikken bruges også som sats i orkesterværker (især i barokken)
Den tredje mand

Den Tredje Mand (org. The Third Man) er en engelsk sort-hvid thriller fra 1949 med Joseph Cotten og Orson Welles. Filmen er instrueret af Carol Reed og handlingen udspilles i Wien, hovedstaden i Østrig i tiden hvor landet og byen er splittet op i fire zoner efter 2. verdenskrig. Sortbørshandel var udbredt på den tid. Filmen har vundet flere priser, bl.a. Den Gyldne Palme ved filmfestivalen i Cannes.

Handling 

Forfatteren Holly Martins kommer til Wien for at besøge sin nære ven Harry. Da han ankommer erfarer han dog at denne lige er død. Han fornemmer hurtigt noget skummelt ved hele sagen og begynder at efterforske den. Det viser sig, at vennen Harry slet ikke er død, men blot har iscenesat sin død for at komme ud af problemer med handel med ulovlig medicin. Den sidste jagt på Harry foregår i Wiens kloaker, hvor Harry til sidst dør.
 Det antages almindeligvis at Kim Philby var personen, der dannede grundlag for filmen, men det er tvivlsomt.

Sprog 
Handlingen foregår delvis på tysk og delvist på engelsk. I handlingen er en del sprogbarierer, da hovedpersonen Holly Martins ikke taler tysk og flere af de implicerede wienere ikke taler engelsk. Forvirringen er total, da en lille dreng pludselig udpeger Hr. Martins til morder uden at han selv forstår, hvad der sker.

Musik 
Filmen blev særligt berømt for citar-musikken komponeret og spillet af Anton Karas, især det centrale hovedtema associeret med Orson Welles' karakter Harry Lime, som sædvanligvis kaldes "Harry Lime-temaet" eller blot "temaet fra Den Tredje Mand". Musikken blev senere udgivet på en LP, som blev meget populær.

Eksterne henvisninger 
 
 Anton Karas spiller Harry Lime-temaet mm. 
 The Third Man - Anton Karas 

Film noir
Film i sort-hvid
De Gyldne Palmer
Film instrueret af Carol Reed
Britiske film fra 1949
Stambrøk

En stambrøk er en brøk hvor tælleren er lig med 1 for eksempel 1/2, 1/3 og 1/12 osv. Disse brøker blev brugt af egypterne i deres brøkregning. Alle brøker kan skrives som en sum af stambrøker. For eksempel er 13/15 = 1/2 + 1/3 + 1/30.

Brøker
Super-bantamvægt

Super-bantamvægt er en vægtklasse i professionel boksning, der er placeret over bantamvægt og under fjervægt, dvs. mere end 118 amerikanske pund (53.524 kg) og mindre end 122 amerikanske pund (55,338 kg).

Super-bantamvægt er en forholdsvis ny vægtklasse indenfor boksningen. Første officielle VM-kamp i klassen var sanktioneret af World Boxing Council og blev bokset den 3. april 1976, da Rigoberto Riasco besejrede Waruinge Nakayama om den nye titel. Året efter anerkendte også World Boxing Association klassen. Forinden den officielle anerkendelse af de daværende to verdensforbund, havde en række lokale forbund i Asien anerkendt klassen. Det koreanske bokseforbund anerkendte klassen allerede i 1971.

Super-bantamvægt anvendes ikke i officiel amatørboksning som defineret af AIBA.

Vægtklasser i boksning
Tata Nano

Tata Nano er en supermini bil produceret af det indiske bilfabrikant Tata Motors og designet af det italienske I.DE.A Institute. Modellen blev præsenteret den 10. januar 2008 under den 9. udgave af den årlige biludstilling New Delhi Auto Expo i udstillingskomplekset Pragati Maidan, New Delhi, Indien. Bilen er blot 150 cm bred og 310 cm lang, og den har en højde på 160 cm.

Minibilen henvender sig til den indiske middelklasse, og den gør sig først og fremmest bemærket ved sin pris "1 lakh indiske rupees" (1 lakh = 100.000), svarende til kun ca. 12.000 danske kr, hvilket gør bilen til verdens hidtil billigste personbil. Tata Groups formand Ratan Tata, som deltog i præsentationen, udtalte at virksomheden satser på en årlig produktion på 250.000 biler.

Ifølge oplysninger fra Tata Motor er den lille 5-dørs Nano forsynet med en 2-cylindret 624 cc benzin-drevet hækmotor (33 hp/24 kW) udviklet af Bosch. Bilen har en fin brændstoføkonomi og er beregnet til at køre 100 km med et forbrug på af 4,55 liter benzin ved bykørsel og blot 3,85 liter benzin ved landevejskørsel. Tophastigheden er 110 km/t og den accelererer fra 0-70 km/t på 14 sekunder.

Eksterne links 
 Tata Nano – officiel website for den lille minibil fra Tata Motors

Mikrobiler
Biler fra 2000'erne
Biler introduceret i 2008
Nano
Biler designet af I.DE.A Institute
Carl Ludvig Gerlach

Carl Ludvig Gerlach (26. april 1832 i København – 13. september 1893 smst) var komponist, operasanger og senere repetitør samt korsyngemester ved Det Kongelige Teater. Hans far var Heinrich Christian Gerlach, der indvandrede fra Tyskland ca. 1800 som musiker (Musikdirektør ved Garden) og senere organist ved Trinitatis Kirke i København.

Carl Ludvig Gerlach blev allerede som barn undervist af kapelmusiker J. T. Lanzky og Rudolph Bay samt senere af Henrik Rung. Gerlach debuterede som barytonsanger i 1855, men fik ikke nogen stor karriere. Allerede 1860 tiltrådte han stillingen som operarepetitør og afløste i 1863 Ivar Bredal som korsyngemester, en post han holdt frem til 1888. Samtidig virkede han sammen med sin kone, operasangerinden Vilhelmine Leocadie Theresia Gerlach, som sangpædagog og lærer for teatrets skuespillere. Til brug for dette arbejde udgav han nogle meget brugte hæfter med sangøvelser. Han var flere gange på studierejser og fik også i 1873 Det anckerske Legat. 

Som komponist skrev han klaverstykker, nogle korværker, en operette og musik til et skuespil.

Musik 
 Kjærlighed er trolddom (romantisk operette 1856)
 3 Charakteerstykker (klaver 1859)
 Fader vor (kor og orkester 1862)
 Jesus opvækker Lazarus (kor og orkester 1870)
 Kejserfesten paa Kreml (skuespil 1875)
 Sang til Lygtemænd (1875)
 Meza (march for klaver)
 Forbandet Kain udi ørken gik (sang og klaver)
 Fem sange til tekster af Christian Richardt
 Syngeøvelser for alle Stemmer til brug ved den elementaire Undervisning / Samlede og udgivne af C. L. Gerlach 
 Zwölf Solfeggien zur Ausbildung in der höheren Gesangstechnik als Ergänzung zu den Solfeggien von Concone, Marchisio, Panofka etc

Kilder 
 Dansk biografisk Leksikon 
 Dansk biografisk Håndleksikon

Eksterne henvisninger 
 

Komponister fra Danmark
Operasangere fra Danmark
Danskere i 1800-tallet
Personer i Dansk Biografisk Leksikon
Mare Nostrum (brætspil)

Mare Nostrum er et brætspil, designet af Serge Laget og udgivet i 2003 af Descartes Editeur på fransk og af Eurogames på engelsk. Det omtales som et forsøg på at lave en light-version af det tidskrævende brætspil Civilization, som ofte tager over otte timer at færdiggøre. Til sammenligning tager det ca. to-tre timer at gennemføre Mare Nostrum.

Mare Nostrum er navngivet efter romernes navn for Middelhavet (Mare Nostrum=Vort hav), og spilpladen dækker Middelhavet, de tilstødende landområder og de fem civilisationer i basisudgaven af spillet er: Romerriget, Karthago, Grækenland, Egypten og Babylon.

Udvidelser 
 Mare Nostrum – Mythology Expansion (2005). Denne udvidelse tilføjer et nyt landområde til spilbrættet og en ekstra civilisation, sagnriget Atlantis, som er placeret vest for Herkules' Søjler. Dette giver mulighed for at spille med seks civilisationer. Derudover tilføres guder, mytologiske væsner, flere helte, samt en ny handelsvare: lertøj. Endelig har Mythology Expansion en gennemrevideret regelbog.

Se også 
 Civilization (brætspil)

Eksterne henvisninger 
 Mare Nostrum på BoardGameGeek
  Mythology Expansion på BoardGameGeek

Noter 

Brætspil
Landkreis Barnim

Barnim er en landkreis i den tyske delstat Brandenburg. Den grænser til Polen, Landkreis Märkisch-Oderland, Berlin, Landkreis Oberhavel og Landkreis Uckermark.

Historie 
Navnet "Barnim" stammer fra det 13. århundrede og var hæftet på skovområderne øst for floden Havel og nord for Spree, hvor adelsmændene havde deres jagt. Det nuværende område er næsten det samme, men en smule mindre end den historiske region.

Landkreisen blev etableret i 1993 ved at sammenlægge de tidligere Kreis Bernau and Kreis Eberswalde samt kommunerne Hohensaaten og Tiefensee fra den tidligere Kreis Bad Freienwalde.

Geografi 
Barnim strakte sig fra floden Oder til udkanten af Berlin. Oder danner den østlige grænse. Herfra foerbinder Oder-Havel-Kanalen Oder og Havel, og den historiske Finow Kanal fører til Eberswalde og videre. Områderne nord for disse vandveje kaldes Schorfheide. Dette er en skovregion med adskillige store søer, f.eks. Werbellinsee (8 km²), Grimnitzsee (8 km²) og Parsteiner See (10 km²). Schorfheide-Chorin er et Biosfærereservat udpeget af UNESCO, som huser adskillige sjældne dyr som Havørn, Stor skrigeørn, Fiskeørn, Sort stork, Bæver og Odder.

Byer og Kommuner 

Kreisen havde  indbyggere pr.

Eksterne henvisninger 

 Officiel hjemmeside 

Landkreis i Brandenburg
Lewis River

Lewis River er en biflod til Snake River. Hele flodens forløb ligger inden for grænserne af Yellowstone National Park i staten Wyoming i USA.

Navn 
Floden har sit navn efter Lewis Lake, som den passerer. Søen har igen sit navn efter den opdagelsesrejsende, Meriwether Lewis. Navnet fik den i forbindelse med en geologisk undersøgelse af området i 1872.

Geografi 
Floden har sit udspring i den sydlige ende af Shoshone Lake, og derfra flyder den mod syd omkring 7 km til den når Lewis Lake. På denne strækning af floden, som også kaldes Lewis River Kanalen, er det tilladt at sejle. 

På den anden side af Lewis Lake fortsætter floden i sydlig retning, hvor den stort set følger U.S. Highway 89 over en distance af omkring 23 km mod Snake River som floden når i nærheden af den sydlige indgang til nationalparken. Hele floden er altså kun ca. 30 km lang, men den er meget naturskøn. 

Floden har en række strømfald og et egentligt vandfald, Lewis Falls, hvor floden falder 9 meter.

Noter 

Vandløb i Wyoming
Yellowstone National Park
Sankt Petersburg (spil)

Sankt Petersburg (tysk titel) eller Saint Petersburg (engelsk titel) er et designerspil, hvor brættet mest tjener til at holde styr på et kortspil. Det akkrediteres Michael Tummelhofer, hvilket er et pseudonym for Michael Bruinsma, Jay Tummelson og Bernd Brunnhofer. Bernd Brunnhofer, der er medstifter af det tyske spilforlag Hans im Glück, udgav spillet på sit eget forlag i 2004. Rio Grande Games udgiver spillet på engelsk.

Temaet for spillet er Peter den Stores tid som kejser i Rusland, hvor han i 1703 grundlagde Sankt Petersborg (deraf spilnavnet), som han senere gjorde til hovedstad og havde ambitioner om skulle blive en europæisk storby, hvorfor han hentede intelektuelle, kunstnere, håndværkere mv. i Vesteuropa.

Spillet går ud på at bygge bygninger og lokke adelen til byen og dermed vinde prestige og sejrspoint. For at det skal kunne lade sig gøre, må man have gang i rubelstrømmen, og dertil kræves der handlende mv.

Udvidelser 
 Sankt Petersburg – Das Bankett (2005). Udkom som indstik til det tyske spilmagasin Spielbox i et nu udsolgt nummer. Tilføjer 12 nye kort til spillet samt ekstra regler. 
 Saint Petersburg Expansion (2007). Udgivet af Rio Grande Games. Indeholder både Das Bankett-udvidelsen samt en udvidelsespakke, der gør det muligt at spille fem personer.

Priser 
 Deutschen Spiele Preis (2004)
 International Gamers Award: Bedste flerspiller strategispil (2004)

Eksterne henvisninger 
 Sankt Petersburg på BoardGameGeek

Noter 

Brætspil
Uncharted: Drake's Fortune

Uncharted: Drake's Fortune er et videospil udviklet af Naughty Dog og originalt annoncerede ved E3 2006. Spillets demo blev udgivet den 8. november 2007 på PlayStation Network.

Drake's Fortune, undertitlen, er en henvisning til den berømte opdagelsesrejsende Sir Francis Drake og hans opdigtede skat gemt væk på øen. I spillet tager man rollen som Nathan Drake, en skattejæger som angiveligt skulle være efterkommer af den berømte privateer. Det er blevet bekræftet at Drake's Fortune er det første spil i Uncharted serien.

Nathan Drake kommer ud på et eventyr som er både spændende og medrivende. Hans gode ven, journalisten Elina, er med under hele færden på øen hvor de tror hele skatten ligger.

Referencer

Eksterne henvisninger 
 
 Officiel US Hjemmeside

Computerspil fra 2007
PlayStation 3-spil
A-bus

A-busser er en type bybus der kører rundt flere steder i Danmark. A-busserne har den fordel at være et stambusnet under trafikselskaberne Movia og Midttrafik. Systemerne er forskellige fra by til by hvor der køres med A-busser og derfor er hver by forklaret i en nærmere specificeret artikel nedenfor.
 A-bus (København) – en type bybusser i København
 A-bus (Køge) – en type bybusser i Køge
 A-bus (Roskilde) – en type bybusser i Roskilde
 A-bus (Sjælland) – en type bybusser i Ringsted, Holbæk og Helsingør, og  Næstved(nedlagt men genoprettes 2022)
A-bus (Næstved) - var en type bybusser i Næstved. Linjen genoprettes i juni 2022.
 A-bus (Aarhus) – en type bybusser i Aarhus med høj frekvens
A-bus (Randers) - en type bybusser i Randers med høj frekvens.

Se også 
 ABUS − en tysk fabrikant af låse
 Stambus - de danske A-busser er varianter over dette begreb
Michael Anderson (astronaut)

Michael Phillip Anderson (25. december 1959 – 1. februar 2003) var en amerikansk forsker og astronaut. Hans anden og sidste rumfærd var som missionsspecialist på den tragiske mission STS-107 (også kaldet Columbia-ulykken), som endte med at rumfærgen Columbia desintegrerede ved genindtrædelsen i jordens atmosfære, hvorved hele besætningen om bord omkom.

Eksterne henvisninger 
 Biografi Michael Phillip Anderson NASA 
 STS-107 Crew Memorial  

Astronauter fra USA
Omkomne ved rumfart
Laurel Clark

Laurel Blair Salton Clark (10. marts 1961 – 1. februar 2003) var en amerikansk læge og astronaut. Hendes første og sidste rumfærd var som missionsspecialist på den tragiske mission STS-107 (også kaldet Columbia-ulykken), som endte med at rumfærgen Columbia desintegrerede ved genindtrædelsen i jordens atmosfære, hvorved hele besætningen om bord omkom.

Eksterne henvisninger 

 Laurel Blair Salton Clark NASA 
 STS-107 Crew Memorial  

Astronauter fra USA
Omkomne ved rumfart
Wien Universitet for Anvendt Kunst

Universitet for Anvendt Kunst (tysk: Die Universität für angewandte Kunst eller uformelt die Angewandte) i Wien er et universitet for billedkunst og mediekunst, arkitektur og andre anvendte kunstformer som grafisk design, industridesign og modedesign. Hovedbygningen er beliggende i 1. bezirk på Oskar-Kokoschka-Platz som nabo til Museum für angewandte Kunst.

På universitetet findes en optagelseskvote og der er optagelseskrav for at blive indmeldt.

Universitetet blev grundlagt i 1867 og opnåede status som universitet i 1970.

Anvendt Kunst